"Weer gebore" of "van Bo gebore"? - www.bybelkennis.co.za
"Weer gebore" of "van Bo gebore"? – Herman Grobler
Ons het verlede week na die drie hoofredes gekyk waarom Bybelvertalings van mekaar verskil. Kom ons kyk na 'n spesifieke geval waar die verskil nie baie opsigtelik is nie, maar tog van belang.
Somtyds het 'n woord meer as een betekenis-klemtoon. In Johannes 3:3 sê Jesus dat iemand wat nie aan 'n bepaalde voorwaarde voldoen nie, nie die Koninkryk van God sal "sien" nie. Jesus bedoel dit natuurlik nie visueel nie, maar dat so iemand nie sal "ingaan" nie. In Afrikaans dra die woord "sien" hier ook die selfde betekenis as in Grieks. Ons verstaan presies dieselfde as wat die eerste lesers in die Grieks sou verstaan het.